CELEX: 31983R3517
Language: el
Date: 1983-12-12 00:00:00
Title: Κανονισμός (ΕΟΚ) αριθ. 3517/83 του Συμβουλίου της 12ης Δεκεμβρίου 1983 για τον καθορισμό των τιμών ενεργοποίησης των επιτραπέζιων οίνων για την περίοδο από τις 16 Δεκεμβρίου 1983 έως τις 31 Αυγούστου 1984

Avis juridique important

|

31983R3517

Κανονισμός (ΕΟΚ) αριθ. 3517/83 του Συμβουλίου της 12ης Δεκεμβρίου 1983 για τον καθορισμό των τιμών ενεργοποίησης των επιτραπέζιων οίνων για την περίοδο από τις 16 Δεκεμβρίου 1983 έως τις 31 Αυγούστου 1984  

Επίσημη Εφημερίδα αριθ. L 351 της 14/12/1983 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3517/83 ΤΟΥ ΣΥΜΒΟΥΛΙΟΥ  της 12ης Δεκεμβρίου 1983  για τον καθορισμό των τιμών ενεργοποίησης των επιτραπέζιων οίνων για την περίοδο από τις 16 Δεκεμβρίου 1983 έως τις 31 Αυγούστου 1984  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 3 παράγραφος 1,  την πρόταση της Επιτροπής,  Εκτιμώντας:  ότι πρέπει να καθορίζεται κατ' έτος τιμή ενεργοποίησης για κάθε τύπο οίνου για τον οποίο καθορίζεται τιμή προσανατολισμού, λαμβάνοντας υπόψη τα στοιχεία που απαριθμούνται στο άρθρο 3 παράγραφος 2 του κανονισμού (ΕΟΚ) αριθ. 337/79·  ότι η ποιότητα της συγκομιδής της περίοδου εμπορίας 1983/84 πρέπει, γενικά, να θεωρηθεί καλή·  ότι οι τιμές των επιτραπέζιων οίνων των τύπων R Ι και R ΙΙ, παρόλο που στο σύνολό τους σημείωσαν άνοδο, είναι ακόμα κατώτερες από την τιμή ενεργοποίησης· ότι οι τιμές των επιτραπέζιων οίνων του τύπου Α Ι, παρόλο που στο σύνολό τους εξακολουθούν να σημειώνουν βελτίωση, η οποία άρχισε εδώ και αρκετά χρόνια, έφτασαν στο τέλος της περιόδου εμπορίας σε επίπεδο κατώτερο από αυτό της τιμής ενεργοποίησης· ότι η πτώση των τιμών των επιτραπέζιων οίνων των τύπων Α ΙΙ και Α ΙΙΙ, που τις οδήγησε σε επίπεδο κατώτερο από αυτό των τιμών ενεργοποίησης, οφείλεται στην εξαιρετικά πλούσια συγκομιδή στις περιοχές παραγωγής των οίνων αυτών· ότι οι τιμές των επιτραπέζιων οίνων του τύπου R ΙΙΙ, παρόλο που σημείωσαν, για τους ίδιους λόγους, σημαντική πτώση, βρίσκονται στο τέλος της περιόδου σε επίπεδο πολύ ανώτερο από αυτό των τιμών ενεργοποίησης·  ότι η συνολική διαθέσιμη ποσότητα είναι μεγαλύτερη από την ποσότητα μιας μέσης περιόδου εμπορίας λόγω της υψηλής συγκομιδής του 1983 και των αποθεμάτων·  ότι, για το επίπεδο των τιμών ενεργοποίησης, πρέπει να λαμβάνονται υπόψη τα προαναφερθέντα χαρακτηριστικά· ότι πρέπει, συνεπώς, να αυξηθούν οι τιμές ενεργοποίησης που καθορίστηκαν για την προηγούμενη περίοδο εμπορίας, χωρίς όμως αυτή η αύξηση να ενθαρρύνει την παραγωγή·  ότι οι τιμές προσανατολισμού έχουν καθοριστεί με τον κανονισμό (ΕΟΚ) αριθ. 1596/83 (3), για την περίοδο από τις 16 Δεκεμβρίου 1983 ως τις 31 Αυγούστου 1984· ότι, σύμφωνα με το άρθρο 3 παράγραφος 3 του κανονισμού (ΕΟΚ) αριθ. 337/79, οι τιμές ενεργοποίησης καθορίζονται στο ίδιο στάδιο και ισχύουν κατά την ίδια περίοδο με τις τιμές προσανατολισμού· ότι οι τύποι επιτραπέζιων οίνων στους οποίους εφαρμόζονται οι τιμές αυτές έχουν καθοριστεί με τον κανονισμό (ΕΟΚ) αριθ. 340/79 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από τις 16 Δεκεμβρίου 1983 έως τις 31 Αυγούστου 1984, οι τιμές ενεργοποίησης για τους επιτραπέζιους οίνους καθορίζονται ως εξής:  1.2 //   //   // Τύπος οίνου  // Τιμή ενεργοποίησης   //   //  1.2 // R Ι  // 3,19 ECU/% vol/εκατόλιτρο  // R ΙΙ  // 3,19 ECU/% vol/εκατόλιτρο  // R ΙΙΙ  // 49,84 ECU /εκατόλιτρο  // Α Ι  // 2,92 ECU/% vol/εκατόλιτρο  // Α ΙΙ  // 65,13 ECU/εκατόλιτρο  // Α ΙΙΙ  // 74,37 ECU/εκατόλιτρο  //   //  Άρθρο 2  Ο παρών κανονισμός αρχίζει να ισχύει στις 16 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 163 της 22. 6. 1983, σ. 48.  (3) ΕΕ αριθ. L 163 της 22. 6. 1983, σ. 51.  (4) ΕΕ αριθ. L 54 της 5. 3. 1979, σ. 60.